Ritratt: Miguela Xuereb .td_uid_2_61692f68f11a3_rand.td-a-rec-img{text-align:left}.td_uid_2_61692f68f11a3_rand.td-a-rec-img img{margin:0 auto 0 0} Meta ngħidu li Għawdex hu fuq quddiem tal-aġenda tal-gvern inkunu qed ngħidu dan bil-fatti, qal il-Ministru għal Għawdex Clint Camilleri waqt li kien qed jindirizza konferenza tal-aħbarijiet dwar il-baġit allokat għal Għawdex għas-sena d-dieħla. Camilleri qal li fil-baġit li ppreżenta t-Tnejn li għadda l-Ministru tal-Finanzi Clyde Caruana, Għawdex ġie allokat l-akbar baġit fl-istorja, b'xejn anqas minn €27 miljun għal proġetti kapitali, żieda ta' €5 miljun meta mqabbel mal-baġit tas-sena l-oħra. Għall-kuntrarju ta' baġits oħra fid-diskors ta' din is-sena l-Ministru tal-Finanzi Clyde Caruana ma ddedikax kapitlu sħiħ għal Għawdex. B'kollox Caruana semma' lil Għawdex għal madwar 20 darba biss fid-diskors tal-baġit u kienu biss ftit id-drabi li semma' miżuri immirati speċifikament għal Għawdex. Skont il-Ministru Camilleri l-baġit se jkompli joħloq aktar opportunitajiet ġodda għal Għawdex. Hu spjega kif fil-baġit issemma' li se jkomplu t-teleworking refund scheme, l-employment refund scheme u skemi fil-qasam tal-MICE. Dwar skemi fl-innovazzjoni u t-turiżmu, l-Ministru Camilleri qal li dawn ukoll se jkomplu. Camilleri qal li se jkomplu jaħdmu bis-sħiħ biex ikun hemm konnettività bejn Malta u Għawdex, bl-ajru u semma' l-helipad. Hu qal li dan ikun jikkumplimenta s-servizz li diġa' jingħata bil-baħar fosthom bl-introduzzjoni tal-fast ferry. F' Settembru l-Mexxej Laburista u Prim Ministru Robert Abela ħabbar li l-pjanijiet li hemm għal airlink bejn Malta u Għawdex se jseħħu. Abela qal li din se ssir b'mod sostenibbli billi ma tittieħed ebda art agrikola. "L-airlink bejn iż-żewġ gżejjer se ssir bla teħid ta' art agrikola" – Abela Il-Ministru għal Għawdex elenka wkoll numru ta' proġetti fejn jidħol l-isport, riġenerazzjoni ta' pjazez u bajjiet u titjib ta' faċilitajiet u immodernizzar fl-infrastruttura rurali u residenzjali. Dwar proġetti ta' bini ta' toroq arterjali u residenzjali, Camilleri qal li għall-2022 ġew allokati €11-il miljun għall-kostruzzjoni għat-titjib u manutenzjoni tat-toroq. Miżura oħra għal Għawdex hi li se tibda topera l-ewwel reverse osmosis iddisinjata mill-Korporazzjoni għas-Servizzi tal-Ilma, ġewwa Ħondoq ir-Rummien, b'investiment ta' madwar €11-il miljun. Waqt il-konferenza tal-aħbarijiet il-Ministru għal Għawdex qal li se jkomplu jaħdmu biex Għawdex ikun destinazzjoni għal matul is-sena kollha. Dwar is-settur tal-propjetà semma' l-iskema tal-first-time buyers li jixtru f'żoni ta' riġenerazzjoni urbana, UCA, li se jingħataw grant doppju ta' xejn anqas minn 30,000. Il-Ministru Clint Camilleri spejga li din l-iskema hi intiża biex żgħażagħ u koppji Għawdxin jgħixu f'Għawdex stess. Din l-iskema daħlet fis-seħħ mill-għada tal-baġit u se tibqa' fis-seħħ għal perjodu ta' 3 snin. .td_uid_3_61692f68f1661_rand.td-a-rec-img{text-align:left}.td_uid_3_61692f68f1661_rand.td-a-rec-img img{margin:0 auto 0 0}